Cole vill annað tækifæri hjá Liverpool
Joe Cole vonast eftir því að fá annað tækifæri hjá enska knattspyrnuliðinu Liverpool eftir að hafa verið lánaður þaðan til Lille í Frakklandi á nýliðnu keppnistímabili.
Cole kom til Liverpool frá Chelsea sumarið 2010, án greiðslu, en náði sér ekki á strik með liðinu um veturinn. Hann spilaði síðan allt síðasta tímabil með Lille sem hafnaði í þriðja sæti í Frakklandi og skoraði níu mörk í 42 leikjum fyrir liðið.
"Það yrði frábært að fá tækifæri, ef áhugi er fyrir því, til að sýna mig og sanna. Þetta er leiðinlegur kafli á ferlinum. Mér gekk mjög vel með West Ham og Chelsea, og átti gott tímabil í nýju landi, Frakklandi. Það er bara þetta tímabil hjá Liverpool sem ég er ósáttur með. Það brennur enn eldur í mínum æðum og ég vildi svo sannarlega fá tækifæri til að bæta fyrir það," sagði Cole í viðtali við Sky Sports.
Hann telur að brotthvarf Kennys Dalglishs frá Anfield fyrr í þessum mánuði geti opnað dyrnar fyrir sér á ný.
"Kenny var fínn, hann var hreinskilinn við mig. Ég var ekki í hans áætlunum. En brotthvarf hans getur breytt minni framtíð. Það lá ljóst fyrir á meðan hann var við stjórnvölinn að ég kæmi ekki aftur á Anfield, en nú veit enginn hvað gerist. Ég bíð bara eftir einhvers konar vísbendingu," sagði Joe Cole, sem er þrítugur og á að baki 56 landsleiki fyrir Englands hönd.
Joe Cole vonast eftir því að fá annað tækifæri hjá enska knattspyrnuliðinu Liverpool eftir að hafa verið lánaður þaðan til Lille í Frakklandi á nýliðnu keppnistímabili.
Cole kom til Liverpool frá Chelsea sumarið 2010, án greiðslu, en náði sér ekki á strik með liðinu um veturinn.
Hann telur að brotthvarf Kennys Dalglishs frá Anfield fyrr í þessum mánuði geti opnað dyrnar fyrir sér á ný.
Joe Cole, sem er þrítugur á að baki 56 landsleiki fyrir Englands hönd.